26-28. Boemo jwa rona gompieno bo tshwana jang le jwa ga moporofeti Esekiele, mme re ka ipoloka jang mo loratong lwa Modimo? Baebele e bolela jaana malebana le tsela e Modimo a neng a tshegetsa batlhanka ba gagwe ba bogologolo ka yone: “Fa nkabo e se gore Jehofa o ne a le kafa go rona fa batho ba ne ba re tsogologela, foo ba ka bo ba re komeditse re ntse re tshela.” (Pesalema 124:2, 3) Mo motlheng wa rona, le fa batho ka kakaretso ba sa re kgatlhegele e bile ba latela mekgwa ya lefatshe leno ya boitsholo jo bo sa siamang, baobamedi ba ga Jehofa kwa Wisła ba leka ka natla go nna ba ikanyega mme ba segofadiwa thata fela. Dikokomana tse di neng tsa latela tsa Basupi kwa lefelong leno di ka bua kafa mafoko ano a ga moaposetoloi Paulo a leng boammaaruri ka gone: “Fa e le gore Modimo o kafa go rona, ke mang yo o tla nnang kgatlhanong le rona?”—Baroma 8:31.